Magashegyi Underground-turné Hódmezõvásárhelyen
A nagysikerû müpás és veszprémi utcazenei koncert után Hódmezõvásárhelyen is bemutatja szimfonikus nagykoncertjét a Magashegyi Underground. Kisorsoltuk a páros belépõt a november 21-i fellépésre! Ön nyert?
A páros belépõért cserébe arra a kérdésre kellett válaszolni, milyen zenei díj jelölését utasította vissza a Magashegyi Underground azért, mert sokallta az emelt díjas sms árát, amit a rajongóknak kellett volna fizetniük egy-egy voksért? A helyes megfejtés a Fonogram-díj volt. Nagyon sokan játszottak velünk, a szerencse ezúttal
Szente Andrea
olvasónknak kedvezett. Gratulálunk neki, Andreát sms-ben értesítettük. Tiszteletjegyét az elõadás helyszínén, a Bessenyei Ferenc Mûvelõdési Központban veheti át a koncert elõtt.
Korábban írtuk:
Hódmezõvásárhelyen, a Bessenyei Ferenc Mûvelõdési Központban is hallhatja a közönség a zenekart 50 zenész kíséretében. A nyári, különleges hangulatú veszprémi fellépésüket kamerákkal rögzítette egy stáb, a felvételekbõl a minap klipet is készítettek a Rázz fel címû dalhoz.
Már a budapesti szimfonikus koncerteket is rendkívül jól fogadta a közönség, mindkét alkalommal teltház volt a Mûvészetek Palotájában. A csapat is nagyon élvezte a produkciót, szerették volna folytatni, ezért is örültek a Veszprémi Utcazene Fesztiválra szóló felkérésnek, ahol szabad téren adhatták elõ szimfonikus átdolgozásban a dalaikat, 50 zenész kíséretével.
– A fõpróba alatt felszedték a székeket, így kicsit aggódtunk, hogy fogadja majd a zenét az álló közönség. Felemelõ látvány volt, ahogy megtelt a tér emberekkel. Csodálatosak voltak, és rendkívül nyitottak, vették minden rezdülésünket – emlékezett vissza Bocskor Bíborka, a Magashegyi Underground énekesnõje. Szimfonikus fellépéseink sok szempontból hasonlíthatóak egy színházi elõadáshoz, a szabadtéren kicsi elveszett ebbõl az intimitásból, de ugyanakkor helyette egy nagy adag közvetlenséget kaptunk, koncertteremben ugyanis a hallgatóság visszafogja magát, ahogy a színházban is, átélik a katarzist, de ez nem annyira látványos, mint ezen a szabadtéri koncerten, ahol láthatóan jól érezte magát a közönség – tette hozzá a pályafutásuk egyik legjobb koncertjeként értékelt estérõl.
Az egész fellépésrõl készült felvétel, így várhatóak még videóklipes dalok a csapattól, hogy azok is belekóstolhassanak a Magashegyi szimfonikus produkciójába, akik élõben még nem láthatták. Erre nyílik még lehetõség november 21-én, Hódmezõvásárhelyen a Bessenyei Ferenc Mûvelõdési Központban, amelyre a mostani játékunk szerencsés nyertes egy páros belépõt nyerhet.
Ezeken a koncerteken is a Talamba Ütõegyüttes, a Harmónia Garden Orchestra és a Discantus Énekegyüttes tagjaival állnak színpadra. A szimfonikus áthangszerelésben Subicz Gábor, a Pannonia Allstars Ska Orchestra trombitása mellett Grünvald László, a Talamba Ütõegyüttes tagja vett részt, aki egyben az estek karmestereként is közremûködik majd.
A hódmezõvásárhelyi koncertre a normál jegy 2500, a diákjegy pedig 1500 forintba kerül. A belépõk már kaphatók a Bessenyei Ferenc Mûvelõdési Központ pénztárában.
Közben a lemezkészítést sem hanyagolják el Bíborkáék: a duplává gyarapodó album várhatóan késõ õsszel jelenik meg. Egyik felét a szimfonikus verzióban rögzített dalok adják, amellyel ezeknek a fellépéseknek a hangulatát szeretnék visszaidézni. A másik korongon pedig az új dalok szerepelnek majd.
Hódmezõvásárhely koncert zene